
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Пристанищен терминал гр. Лом с оператор „Порт Инвест“ ЕООД, гр. Русе
Дата на извършване на проверката: 17.03.2021 г.

Място на извършване на проверката: гр. Лом
Проверени компоненти и фактори на околната среда:
· Води;

· Отпадъци;
· Опасни химични вещеста;
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ);

· Закон за защита от вредното въздействие на химичните вещества и смеси (ЗЗВВХВС);

· Закон за управление на отпадъците (ЗУО) и подзаконовите нормативни актове;
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД – 50/16.03.2021 г. на директора на РИОСВ – Монтана за извършване на комплексна проверка на място на обект: Пристанищен терминал гр. Лом с оператор „Порт Инвест“ ЕООД, гр. Русе.

На 17.03.2021 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД – 50/16.03.2021 г. на директора на РИОСВ – Монтана се извърши проверка на обекта и беше съставен Констативен протокол № КПКД – 14/17.03.2021 г.
Проверени са:
· Склад за съхраняване на отпадъци, генерирани от дейността на дружеството;

· Склад за съхраняване на опасни химични вещества и смеси;

· Сгради и съоръжения на площадката на пристанищния терминал;
· Документи и данни, свързани със законовите и подзаконови нормативни актове по околна среда.

Констативна част:
Основна дейност на дружеството на обекта е товаро-разтоварна дейност, временно съхраняване, складиране и експедиция на товари. 
1. Компонент „Води“

Пристанищният терминал в гр. Лом се снабдява с води от водопроводната мрежа на гр. Лом въз основа на Договор с „ВиК“ ООД – Монтана и от подземни води чрез тръбен кладенец на база актуално Разрешително за водовземане, издадено от БДДР - Плевен.
От експлоатацията на обекта се формират битово-фекални отпадъчни и дъждовни води, които се заустват в р. Дунав съгл. действащо Разрешително на БДДР - Плевен, издадено на основание чл. 46, ал. 1, т. 3 от Закона за водите. На площадката на пристанищния терминал е изградена разделна канализационна система, като колектора за дъждовните води се зауства извън точката на заустване на колектора за битово-фекалните води. До момента няма данни да са възниквали аварийни ситуации, свързани с площадковата канализационна мрежа. 
Пунктът за собствен мониторинг на отпадъчните води е разположен на площадката на пристанищния терминал непосредствено преди заустването на отпадъчните води във водоприемника и до него е осигурен достъп за целите на контролния и собствения мониторинг. В РИОСВ – Монтана са представени протоколите от проведения през 2020 г. собствен мониторинг на отпадъчните води и доклада за изпълнение на условията в разрешителното за 2019 г. Въз основа на резултатите от проведения сонствен монитопринг не са констатирани превишения на индивидуалните емисионни ограничени по показателите, заложени в разрешителното за заустване. 
2. Фактор „Отпадъци“

На територията на обекта се извършва само дейност по предварително съхраняване на отпадъци на мястото на образуване до предаването им на фирми за последващо третиране. За образуваните от дейността на обекта отпадъци дружеството е извършило класификация по реда на Наредба №2/2014 г. за класификация на отпадъците. Генерираните отпадъци от дейността на дружеството се съхраняват на обособени площадки и складове с ограничен достъп, с непропусклива повърхност, маркирани с надписи за вида на отпадъка. Отпадъците се предават въз основа на сключени писмени договори на фирми, притежаващи необходимите документи по чл. 35 от ЗУО. При предаване на опасни отпадъци се попълват идентификационни документи прил. 8 към чл. 12, ал. 1 от Наредба 1/2014 г.
Операторът води необходимата отчетност на количествата образувани и предадени отпадъци в заверена от РИОСВ – Монтана отчетна книга – Приложение №1 (заверена на 30.01.2020 г.) към отменената Наредба №1/2014 г.  Има записи минимум веднъж месечно.  Отбелязано е  през кой календарен месец   не са образувани отпадъци, като са записани нулеви количества. 

Дружеството е уведомено, че съгласно чл. 48, ал. 8 от Закона за управление на отпадъците от 01.01.2021 г. отчетността и представянето на информация, съгласно наредбите по чл. 13, ал. 1 и чл. 48, ал. 1 от ЗУО следва да се извършва чрез Национална информационна система за отпадъци (НИСО), поддържана на Интернет страницата на Изпълнителната агенция по околна среда – София (ИАОС). Регистрацията в НИСО се извършва чрез квалифициран електронен подпис. Срокът за предоставяне на годишните отчети, чрез НИСО за отчетната 2020 г. се удължава до 30.04.2021 г. Информацията от отчетните книги за месеците януари, февруари и март ще може да се въвежда в НИСО до 30.04.2021 г. 
3. Фактор „Опасни химични вещества“

При направената проверка на място се констатира, че на територията на площадката не се съхраняват и обработват химични вещества и смеси, класифицирани в една или повече категоии на опасност, съгласно Регламент (ЕО) № 1272/2008 CLP, както и минерални торове, съдържащи амониев нитрат с азотно съдържание повече от 28 тегловни % в тях. 

При получаване на торове, към придружаващите документи  са налични също и информационни листове за безопасност, изготвени в съответствие с чл. 31 и Приложение II от Регламент REACH и Регламент ЕО 2015/830.

През Пристанищен терминал – Лом не преминават товари, класифицирани като опасни по ADR.
Заключение:

Дружеството е изпълнило задължения си, които има в съответствие с екологичното законодателство по компоненти „Води“ и фактори „Опасни химични вещества” и „Отпадъци”.

От извършената проверката не са дадени предписания.  

Приоритети за последваща контролна дейност:

· Законосъобразно управление на отпадъците;

· Законосъобразно управление на опасните химични вещества и смеси;
· Спазване изискванията на Закон за водите и условията в издаденото разрешително за заустване на отпадъчни води. 

